ગુજરાતની એક ઓળખ પાણીદાર રાજ્યની છે. વિકાસના માર્ગે આગળ વધવા માટે પાણીની સુવિધા એ પાયાની જરૃરિયાત છે. સરકારનું જળ અભિયાન માત્ર ફોટોસેશન ના બને તો મોટો ફાયદો કરનારું બની રહેશે. સરકારનો ઇરાદો ભલે ગમે તે હોય, પણ લોકોને સીધો સ્પર્શ કરતો આ મુદ્દો છે અને તેનાથી સમાજને તો ફાયદો જ છે. બીજંુ આ મુદ્દો એવો છે કે વિપક્ષ પણ વિઘ્ન ઊભું કરવાની હિંમત કરી શકે તેમ નથી. એટલે સરકારને રાજકીય માઇલેજ પણ મળવાનું છે. એક મહિનો જળ અભિયાન ચાલવાનું છે એટલે સ્વાભાવિક છે કે સરકારની બીજી કામગીરી પર પણ તેની અસર પડશે. પદાધિકારીઓ અને અધિકારીઓ બીજા કામોને અગ્રતાક્રમ નહીં આપે. બોર્ડ નિગમોમાં કેટલાક મહત્ત્વના નિર્ણયોમાં વિલંબ થઈ શકે છે તેવું કેટલાક નેતાઓ કહી રહ્યા છે.